laion/Wikipedia-Exotic huggingface dataset:
ვალდივიის საერთაშორისო კინოფესტივალი

ვალდივიის საერთაშორისო კინოფესტივალი (ესპ. Festival Internacional de Cine de Valdivia (FICV o FICVALDIVIA)) — ფილმების ჩვენება და შეჯიბრება, რომელიც ყოველწლიურად ტარდება ჩილეს ქალაქ ვალდივიაში. ფესტივალი 1993 წელს, ჩილეს აუსტრალ უნივერსიტეტის კინოთეატრ Cine Club-ის 30 წლის იუბილის აღსანიშნავად დაიწყო. ფესტივალი თავიდან ორიენტირებული იყო ეკოლოგიის თემატიკაზე, ამის მიხედვით შეირჩა მთავარი პრიზი — პუდუ (სამხრეთ ჩილეში მცხოვრები პატარა ზომის ირემი). 2001 წლიდან დაემატა სრულმეტრაჟიანი ფილმების კონკურსი და ღონისძიება იქცა ქვეყნის მთავარ კინომოვლენად. I. საერთაშორისო სრულმეტრაჟიანი ფილმი საუკეთესო სრულმეტრაჟიანი ფილმი ჟიურის სპეციალური ჯილდო ჟიურის განსაკუთრებული აღნიშვნის ჯილდო II. ჩილეს სრულმეტრაჟიანი ფილმი საუკეთესო სრულმეტრაჟიანი ფილმი ჟიურის სპეციალური ჯილდო III. საერთაშორისო მოკლემეტარაჟიანი ფილმები საუკეთესო მოკლემეტრაჟიანი ფილმი IV. კინო სკოლები საუკეთესო მოკლემეტრაჟიანი ფილმი Sitio web oficial ოფიციალური გვერდი (ესპანური)
ელემენტარული ნაწილაკების ფიზიკა

ელემენტარული ნაწილაკების ფიზიკა — ფიზიკის ნაწილი, რომელიც სწავლობს მატერიის უმცირეს ელემენტარულ ნაწილაკებს და მათ შორის არსებულ ურთიერთქმედებებს. დღეისათვის ცნობილია 17 ელემენტარული ნაწილაკი, ასევე არსებობს თეორიული ნაწილაკები, როგორებიც არიან ტაქიონები, ბნელი მატერია და გრავიტონები. ელემენტარული ნაწილაკების ცხრილი იყოფა კვარკებად, ლეფტონებად, ურთიერთქმედების გადამტან ბოზონებად. არსებობს კვარკების სამი თაობა; გარდა პირველისა, რომელშიც შედის ზედა და ქვედა კვარკები, ყველა არასტაბილურია და ნუკლონების წარმოქმნაში (პროტონები და ნეიტრონები) მხოლოდ პირველი თაობის კვარკები მონაწილეობენ. ასევეა ლეფტონების შემთხვევაში; არსებობს სამი თაობა. აქედან ატომის შედგენილობაში შედის მხოლოდ პირველი თაობის წარმომადგენელი — ელექტრონი. ყველა ლეპტონს გააჩნია მისი სახელწოდების ნეიტრინო. ნეიტრინო ძალზე სუსტად ურთიერთქმედებს; მაგალითისთვის ნეიტრინოს უფრო მარტივად შეუძლია გააღწიოს დედამიწაში, ვიდრე ფოტონს მინაში. ურთიერთგადამტანი ბოზონებიდან გლუონი შედის ნუკლონების შედგენილობაში. ის ერთმანეთთან აერთებს კვარკებს ნეიტრონის თუ პროტონის ბირთვში. ფოტონი არის ელექტრომაგნიტური გამოსხივების კვანტი, მათ შორის ხილული სინათლის. სკალარული ბოზონი ანუ ჰიგსის ბოზონი განსაზღვრავს ყველა სხვა ელემენტარული ნაწილაკის მასას. კვანტური ფლუქტუაციის ეფექტის თანახმად მთელი სამყარო ცურავს ჰიგსის ბოზონების ოკეანეში ანუ ვაკუუმში. ვაკუუმი არის უჰაერო სივრცე, მაგრამ ის სავსეა ელემენტარული ნაწილაკებით. ატომური ფიზიკა ფუნდამენტური ურთიერთქმედება Frank Close (2004) Particle Physics: A Very Short Introduction. Oxford University Press. ISBN 0-19-280434-0. Ford, Kenneth W. (2005) The Quantum World. Harvard Univ. Press. Oerter, Robert (2006) The Theory of Almost Everything: The Standard Model, the Unsung Triumph of Modern Physics. Plume. Schumm, Bruce A. (2004) Deep Down Things: The Breathtaking Beauty of Particle Physics. Johns Hopkins Univ. Press. ISBN 0-8018-7971-X. ვიკისაწყობში არის გვერდი თემაზე: ელემენტარული ნაწილაკების ფიზიკა The Particle Adventure symmetry magazine Particle physics – it matters დაარქივებული 2011-03-09 საიტზე Wayback Machine. კვანტური ფლუქტუაცია ელემენტარული ნაწილაკების სტანდარტული მოდელი
ბენევენტო (საფეხბურთო კლუბი)

„ბენევენტო“ (იტალ. Benevento Calcio) — იტალიური საფეხბურთო კლუბი ამავე სახელწოდების ქალაქიდან. დაარსდა 1929 წელს და განახლდა 2005 წელს. ასპარეზობს იტალიის სერია C-ში. საშინაო მატჩებს ატარებს „სტადიო ჩირო ვიგორიტოზე“, რომელიც 16 867 მაყურებელს იტევს. კლუბი დაარსდა 1929 წელს, როგორც „Associazione Calcio Benevento“. თავდაპირველი საშნაო არენა იყო „მეომარტინი“, რომელიც ჩიჩიო მინოკიას მიერ იყო აშენებული. დაბალ ლიგებში ასპარეზობის შემდეგ, 1934–35 წლების სეზონში, „ბენევენტო“ შეუერთდა იტალიის დონით მესამე ჩემპიონატს იმ დროისთვის. პრიმე დივიზიონეს პირველივე სეზონში კლუბმა გადაასწრო ისეთ მოწინააღდეგეს, როგორიც იყო „რეჯიანა“. თუმცა „ბენევენტომ“ ვერ შეძლო სერია B-ში აღზევება. კლუბი დარჩა იმავე ჩემპიონატში, რომელსაც 1935–36 წლეიბის სეზონისთვის რეორგანიზაცია ჩაუტარდა და ახალ 64-კლუბიან ჩემპიონატს სერია C ეწოდა. 2015 წელს დაარსდა კომპანია სახელად „F.C. Sporting Benevento S.r.l.“. ამავე დროს საფეხბურთო კლუბი „ბენევენტო“. 2017–08 წლების სეზონში, სერია C2-ის გათამაშების C ჯგუფში კლუბმა დაიკავა პირველი ადგილი და აღზევდა პროფესიონალური ლიგის უმაღლეს დივიზიონში, სადაც პირველივე, 2008–09 წლების სეზონში დაიკავა მე-2 ადგილი. რაც ნიშნავდა, რომ „ბენევენტო“ ითამაშებდა პლეი-ოფის მე-2 ეტაპზე. პირველ მატჩში კლუბმა იმარჯვა, მაგრამ პლეი-ოფის ფინალში „კროტონესთან“ დამარხდა, 2 მატჩის ჯამში 2–1. 2015–16 წლების სეზონისთვის მთავარ მწვრთნელად გაეტანო აუტერი დაინიშნა. მისი ხელმძღვანელობით „ბენევენტო“ ჩემპიონი გახდა და ისტორიაში პირველად სერია B-ში აღზევდა. სერია B-ს საგზური ოფიციალურად 2016 წლის 30 აპრილს, „ლეჩესთან“ გამარჯვების შემდეგ მოიპოვა. 2017 წლის 8 ივნისს, „ბენევენტო“ ისტორიაში პირველად აღზევდა იტალიის უმაღლეს ლიგაში. აღსაზევებელ პლეი-ოფში დაამარცხა „კარპი“, 2 მატჩის ჯამში 1–0. ოფიციალური საიტი ბენევენტო Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ „Italian Benevento Calcio“. WeltFussballArchiv.com. 25 აგვისტო, 2007. დაარქივებულია ორიგინალიდან — 2012-12-02. ციტირების თარიღი: 2017-06-14. შეამოწმეთ თარიღის პარამეტრი |date=-ში (დახმარება) ↑ „La Storia“. Unofficial news portal of Benevento Calcio. 25 აგვისტო, 2007. დაარქივებულია ორიგინალიდან — 2017-11-07. ციტირების თარიღი: 2017-06-14. შეამოწმეთ თარიღის პარამეტრი |date=-ში (დახმარება) ↑ (იტალიური) "Lega Pro: Benevento gained the Serie B". Corriere dello Sport, 30-4-2016 ↑ დაარქივებული ასლი. დაარქივებულია ორიგინალიდან — 2020-07-02. ციტირების თარიღი: 2017-06-14. ↑ “ბენევენტოს” ისტორიული შედეგი, საინფორმაციო სააგენტო „მსოფლიო სპორტი“, 9 ივნისი, 2017.
ბატრაქომიომაქია

ბატრაქომიომაქია (ძვ. ბერძნ. Βατραχομυομαχία), ცნობილი აგრეთვე როგორც ბაყაყებისა და თაგვების ომი — ძველი საბერძნეთის ეპიკური პოემა, რომლის ავტორად ასახელებენ ვინმე პიგრესს, კარიის დედოფალ არტემისიას ძეს. პლუტარქეს და სხვა ავტორების ცნობით არტემისია სალამინის ბრძოლაში სპარსელთა მხარეს იბრძოდა, ამიტომ მეცნიერთა ვარაუდით პოემა ძვ. წ. V საუკუნეში დაიწერა. პოემა ჰომეროსის „ილიადის“ პაროდიაა, რომელიც გამოხატულია გმირთა ექსპონირებით, ტრადიციული ეპიკური ფორმულებით, მეტყველი სახელებით და სხვა პოეტური ხერხებით. პოემა ამავე დროს დასცინის ღმერთების სამყაროს. ანტიკური ბიბლიოთეკა, ტომი 17, გვ 219, ბაკურ სულაკაურის გამომცემლობა, 2013 ბატრაქომიომაქია დაარქივებული 2017-10-14 საიტზე Wayback Machine. wiegran.de-ზე Βατραχομυομαχία - ბერძნული Homer's Batrachomyomachia : hymns and epigrams
დონის ნახიჩევანის წმინდა გიორგის ეკლესია

დონის ნახიჩევანის წმინდა გიორგის ეკლესია (რუს. Церковь Св. Георгия; სომხ. Սուրբ Գևորգ եկեղեցի) — ყოფილი ეკლესია დონის ნახიჩევანის ტერიტორიაზე. მიეკუთვნებოდა სომხეთის სამოციქულო ეკლესიას. წმინდა გიორგის ეკლესიის მშენებლობის დაწყება თითქმის დაემთხვა წმინდა თეოდორეს ეკლესიის მშენებლობას და მიმდინარეობდა 1783-1787 წლებში. წმინდა გიორგის ხის ეკლესიის მშენებლობა დაიწყეს 1783 წელს ქალაქის დასავლეთ ნაწილში, ორი მოსაზღვრე ქალაქის როსტოვისა და ნახიჩევანის საზღვარზე. ეკლესიის მშენებლობის დასრულების შემდეგ 1787 წლის 5 დეკემბერს ეკლესია აკურთხა იოსებ არღუთინსკიმ. თავდაპირველად ქალაქში იყო ხის ეკლესია. ქვის ერთგუმბათიანი სამრეკლოიანი ეკლესია ააგეს XIX საუკუნეში და ამავე საუკუნეში მოახდინეს მისი ორგზის რესტავრაცია. 1852-1853 წლებში მისი რესტავრაცია მიმდინარეობდა დონის ნახიჩევანელი, მეორე გილდიის ვაჭრის მ. ერეცფოხანიანის დაფინანსებით. მეორედ რესტავრაცია ჩაუტარდა 1892 წელს. თავდაპირველად სამრევლო სკოლა ეკლესიასთან არ იყო. იგი მხოლოდ 1918 წელს გადმოიტანეს ნოვოჩერკასკიდან. ქვის ეკლესიის ინტერიერში ბევრი ქვის ხაჩქარი იყო. ეკლესიაში ყირიმიდან გადმოიტანეს ხელნაწერი წიგნები და საწინამძღვრო ჯვარი. XIX-XX საუკუნეების მიჯნაზე წმინდა გიორგის სახელობის ეკლესიასთან ფუნქციონირებდა ქორო რომანოს მელიქიანის ხელმძღვანელობით. 1930-იან წლებში ეკლესია დახურეს და მალევე თითქმის მთლიანად დაშალეს. წმინდა გიორგის ეკლესიის ნაშთები საბოლოოდ გაანადგურეს ჯერ კიდევ მეორე მსოფლიო ომის დაწყებამდე. Вартанян В. Г., Казаров С.С. Армянская-Апостольская Церковь на Дону // Ростов н/Д., 2001. Малаховский Е. И., Лаптев Г.Ф. Храмы и культовые сооружения Ростова-на-Дону, утраченные и существующие // Ростов-на-Дону, АКРА, 2003. Шахазиз Е. Новый Нахичеван и новонахичеванцы. Перевод с армянского Ш. М. Шагиняна // Ростов-на-Дону, 1999. Сидоров В. Энциклопедия старого Ростова и Нахичевани-на-Дону. Ростов-на-Дону, 1996, т. 4. Халпахчьян О. X. Архитектура Нахичевани-на-Дону // Ер., 1988. Церковь Сурб Геворк (Нахичевань-на-Дону) Нахичеванские храмы დაარქივებული 2017-04-20 საიტზე Wayback Machine. . Донской временник.
პოლონელი ებრაელების ისტორიის მუზეუმი

პოლონელი ებრაელების ისტორიის მუზეუმი (პოლ. Muzeum Historii Żydów Polskich) — პოლონეთის ერთ-ერთი უდიდესი მუზეუმი, რომელიც ეძღვნება პოლონეთში მცხოვრები ებრაელების ისტორიას. მდებარეობს ქვეყნის დედაქალაქ ვარშავაში. იგი გაიხსნა 2013 წელს, ყოფილი ვარშავის გეტოს ადგილზე. მუზეუმის საძირკველში პირველი ქვა ჩადეს 2007 წელს. გახსნა კი შედგა 2013 წლის 19 აპრილსვარშავის გეტოს აჯანყების 70-ე წლისთავზე. მთავარი გამოფენა საზოგადოებისათვის ხელმისაწვდომი გახდა 2014 წლის ოქტომბერში. შენობა, რომელიც აგებულია მინით, ბეტონით და სპილენძით პოსტმოდერნისტულ სტილში, დააპროექტეს ფინელმა არქიტექტორებმა რაინერ მაჰლამიოკიმ და ილმარი ლანდელმამ. ვარშავაში დიდი მუზეუმის შექმნის იდეა დაიბადა 1995 წელს პოლონეთში მდებარე ებრაელთა ისტორიის ინსტიტუტში. მუზეუმის ოფიციალური საიტი დაარქივებული 2014-12-21 საიტზე Wayback Machine. Museum of the History of the Polish Jews at sztetl.org.pl The North American Council of the Museum დაარქივებული 2018-10-25 საიტზე Wayback Machine. at mhpjnac.org Read about museum at culture.pl «POLIN: A Light Unto the Nations», by David G. Roskies, Jewish Review of Books, 2015 ↑ „Kolejna budowa spóźniona. Czy jakaś powstanie na czas?“. Gazeta Wyborcza. April 2012. ↑ «About the Museum» დაარქივებული 2021-03-15 საიტზე Wayback Machine. , POLIN Museum of the History of Polish Jews, accessed December 18, 2014 ↑ Polish, Jewish leaders break ground on landmark Jewish museum დაარქივებული 2007-09-10 საიტზე Wayback Machine. The Associated Press, June 26, 2007 ↑ A.J. Goldmann, «Polish Museum Set To Open Spectacular Window on Jewish Past» The Jewish Daily Forward, April 01, 2013.
ვალერი სიუტკინი

ვალერი სიუტკინი (რუს. Валерий Сюткин, დ. 22 მარტი, 1958, მოსკოვი, სსრკ) — საბჭოთა და რუსი მომღერალი და მუსიკოსი, როკ-ჯგუფ „ბრავოს“ სიმღერების ავტორი და შემსრულებელი, რუსეთის დამსახურებული არტისტი (2008), მოსკოვის მ. ა. შოლოხოვის სახელობის ჰუმანიტარული უნივერსიტეტის საესტრადო განყოფილების ვოკალის კათედრის პროფესორი და სამხატვრო ხელმძღვანელი. აგრეთვე ცნობილია სოლოკარიერით. 1981 — Телефон-1 (ვრცლად არ გამოცემულა) 1982 — Концерт в ФизТехе 1983 — Кадыров-Каскад (Ка-Ка) 1984 — Концерт во Владивостоке 1985 — Твист-Каскад 1986 — Рок-панорама-1986 1987 — Концерт в Таллине 1987 — Экология 1987 — Дитя урбанизма 1987 — Пятая Серия 1989 — Икра зернистая 1990 — Стиляги из Москвы 1992 — Московский бит 1994 — Live in Moscow 1994 — Дорога в облака 1995 — Песни разных лет 1995 — То, что надо 1996 — Радио ночных дорог 1998 — Далеко не всё 2000 — 004 2002 — Лучшие песни 2006 — Grand collection 2010 — Новое и лучшее 2012 — Целуйтесь медленно 2015 — Москвич 2015 2016 — Олимпийка (მინიალბომი) 1995 — 7 тысяч над землёй 1995 — Вверх и вниз 1996 — Радио ночных дорог 1996 — 42 минуты 1996 — На краю заката 1996 — Как провожают пароходы 1997 — Далеко 2000 — 001 2000 — Бумбо-мамбо 2000 — 21 век 2000 — Теплоход прогулочный 2004 — Красавчик 2011 — Москва-Нева 2016 — Селфи 2016 — Без варежек ოფიციალური საიტი Vk-ზე Facebook-ზე YouTube-ზე ↑ Валерий Сюткин. Моя совесть перед девушками абсолютна чиста. დაარქივებულია ორიგინალიდან — 2013-04-17. ციტირების თარიღი: 2013-04-17. ↑ Факультет культуры и музыкального искусства МГГУ имени М. А. Шолохова: Сюткин Валерий Миладович, Заслуженный артист России. Профессор кафедры вокала МГГУ им. М. А. Шолохова. С 2004 г. художественный руководитель эстрадного отделения МГГУ им. М. А. Шолохова.
Resident Evil-ის მობილური პლატფორმის თამაშები

ვიდეო თამაშ „Biohazard i Survivor“-ის გამოშვებიდან მოყოლებული (2001), survival horror-ის ჟანრის Resident Evil სერიაზე დაფუძნებული რამდენიმე მობილური თამაში გამოვიდა. ეს თამაშები ერთმანეთისგან განსხვავდებიან ჟანრებითა და სხვადასხვა მახასიათებლებით და შემუშავდა Capcom-ის იაპონური და კანადური ფილიალების მიერ. დღემდე სულ გამოსულია სერიაზე დაფუძნებული ცხრა ერთეული თამაში: ↑ Resident Evil Degeneration Mobile Game for iOS დაარქივებული 2017-06-13 საიტზე Wayback Machine. , deadgames.org ↑ BIOHAZARD A.T.N. ASSAULT THE NIGHTMARE Resident Evil Wiki ↑ „Resident Evil Zombie Buster“, residentevillive.ru ↑ „Resident Evil Uprising“[მკვდარი ბმული],Resident Evil Wiki
დონის როსტოვის სურბ-არუთიუნის ეკლესია

დონის როსტოვის სურბ-არუთიუნის ეკლესია (რუს. Церковь Сурб Арутюн; სომხ. Սբ Հարություն եկեղեցի) — ეკლესია დონის როსტოვის ტერიტორიაზე. ეკუთვნის სომხეთის სამოციქულო ეკლესიას. მისამართი: რუსეთი, ქალაქი დონის როსტოვი, ლევ ტოლსტოის მოედანი, № 2-В 2010 წლის მონაცემებით დონის როსტოვში ცხოვრობს 41 550 სომეხი, რომელიც ქალაქის მოსახლეობის მხოლოდ 3,4 % შეადგენს. ადგილობრივი მორწმუნე სომხების სულიერი საზრდოსათვის, 2001 წელს დონის როსტოვში დაღუპული ვ. კაზარიანის შვილიშვილის — არტურ კარაპეტიანის პატივსაცემად ააშენეს სურბ-არუთიუნის (წმინდა ამაღლების) ეკლესია. ეკლესია მდებარეობს ლევ ტოლსტოის მოედანზე, სადაც ადრე განთავსებული იყო სომხური საკათედრო ტაძარი - „სურბ-გრიგორ ლუსავორიჩი“ (გრიგორ განმანათლებლის ეკლესია), რომელიც დონის ნახიჩევანის სხვა ეკლესიებთან ერთად (წმინდა ნიკოგოსი, წმინდა მიძინება, წმინდა გიორგი, წმინდა იოანე ნათლისმცემელი, წმინდა აღდგომა...) დაანგრიეს საბჭოთა წყობილების პერიოდში. ახალი ეკლესიის მშენებლობა დაიწყო 2005 წლის ოქტომბერში. მშენებლობა 2011 წელს დასრულდა, ხოლო მისი კურთხევა მოახდინა სრულიად სომეხთა კათოლიკოსმა გარეგინ II-მ 2011 წლის 29 მაისს. თავდაპირველად განხილებოდა, რომ ტაძარი ეკურთხებინათ გრიგორ განმანათლებლის სახელზე, მაგრამ საბოლოოდ წმინდა ამაღლების სხელზე აკურთხეს. ეკლესია ააგეს მეცენატების შემოწირულობის ხარჯზე. ძირითადი ფინანსები გაიღო რუსეთის ფედერაციის გენერალური პროკურატურის სრულუფლებიანმა წარმომადგენელმა ფედერალურ კრებაში სააკ კარაპეტიანმა და შრომის III ხარისხის მედლის კავალერმა, ეკლესიის სამეურვეო საბჭოს თავმჯდომარემ, კომპანია „АРДТ-7“-ის გენერალურმა დირექტორმა ვლადიმირ კაზარიანმა. ტაძრის სიმაღლეა 40 მეტრი დაერთდროულად შეუძლია დაიტიოს 300 მლოცველი. ეკლესიის წინ გასასვლელი კარების ორივე მხარეს სომხური ხაჩქარებია აღმართული, რომლებიც დაფარულია ვარდისფერი ტუფის ქვისაგან. Церковь Сурб Арутюн (Ростов-на-Дону) Католикос Всех Армян Гарегин Второй осветит новуюЦерковь «Сурб Арутюн» в Ростове-на-Дону Ростов-на-Дону Армянская Церковь Сурб Арутюн В.П.Казарян: «Светлой памяти любимого внука Артура Карапетяна посвящаю…» ↑ Карапетян Саак Альбертович ↑ Казарян Владимир Павлович
ოკაჰანდე

ოკაჰანდე — იმავე დასახელების მქონე ოლქის მთავარი ქალაქი ცენტრალურ ნამიბიაში. ქალაქზე გადის სარკინიგზო ხაზი და ორი ავტოსტრადა. 2012 წლის აღწერის მიხედვით, ქალაქის მოსახლეობა შეადგენს 27 335 ადამიანს. ქალაქში ჩამოედინება ორი მდინარე — ოკაკანგო და ოკამიტა. დღევანდელი ქალაქი XVIII საუკუნეში წარმოადგენდა ჰერეროს ტომების მიგრანტთა დასახლებას თავიანთი ბელადით სათავეში, რომლებიც აქ მოვიდნენ ბეჩუანალენდიდან (თანამედროვე ბოტსვანა). მოგვიანებით მათი უმრავლესობა გადავიდა ვინდჰუკში, მეზობელ გროს-ბარმენში და ოჩიმბინგვეში. ამ ხალხის მცირე ნაწილი მოგვაიანებით ისევ დაბრუნდა ოკაჰანდეში. წარმოიშვა უმაღლესი ბელადი და ”წინაპართა ცეცხლის მცველი”. (გერმ. Hüter des Ahnenfeuers). აქ იბადებოდნენ ტომის ბელადები, რომლებიც შევიდნენ კოლონიური გერმანიის სამხრეთ-დასავლეთ აფრიკის ისტორიაში — მაგარერო (1820) სამუელ მაგარერო (1856). ოკაჰანდეში არაერთხელ მომხდარა სისხლიანი მოვლენები. 1850 წლის 23 აგვისტოს იონკერ აფრიკანერი თავს დაესხა ადგილობრივ ტომებს, რომლის შემდეგ მის ხელში გადავიდა ხელისუფლება. ზოგიერთი ისტორიკოსის ცნობით იონკერმა შექმნა ”იმპერია”. ეს მოვლენა იწოდება, როგორც ოკაჰანდეს ხოცვა-ჟლეტა. (გერმ. lutbad von Okahandja). ოფიციალური საიტი დაარქივებული 2017-06-05 საიტზე Wayback Machine.
კარფური

კარფური (ფრანგ. Carrefour) — ფრანგული ტრანსნაციონალური საცალო ვაჭრობის ქსელი, შტაბ-ბინით საფრანგეთის ქალაქ ბულონ-ბიანკურიში, რომელიც მდებარეობს პარიზის მახლობლად, ო-დე-სენას დეპარტამენტში. მსოფლიოში ერთ-ერთი უმსხვილესი ჰიპერმარკეტების ქსელია (2015 წლის ბოლოსთვის 1 600 ჰიპერმარკეტი). კარფური მოქმედებს მსოფლიოს 30-ზე მეტ ქვეყანაში: ევროპაში, ამერიკაში, აზიასა და აფრიკაში. კარფური ფრანგულ ენაზე ნიშნავს „გზაჯვარედინს“ და „საჯარო მოედანზე“. კომპანია Euro Stoxx 50 საფონდო ბაზრის ინდექსის კომპონენტია. კარფურის პირველი მაღაზია (და არა ჰიპერმარკეტი), გაიხსნა 1960 წელს ანსის გარეუბანში, გზაჯვარედინთან ახლოს (ფრანგულად კარფური გზაჯვარედინს ნიშნავს). კარფურის ჯგუფი 1958 წელს მარსელ ფურნიერის, დენის დეფორეის და ჟაკ დეფორეის მიერ შეიქმნა, რომლებიც დაესწრნენ ამერიკის შეერთებულ შტატებში რამდენიმე სემინარს, რომელიც „საცალო ვაჭრობას“ ეხებოდა. ჯგუფმა კარფურმა პირველად ევროპაში გახსნა ჰიპერმარკეტი, დიდი სუპერმარკეტი და უნივერმაგი ერთი სახურავის ქვეშ. პირველი ჰიპერმარკეტი 1963 წლის 15 ივნისს საფრანგეთში გახსნეს, პარიზის მახლობლად, სანტ-ჯენევიე-დეს-ბოისში. საქართველოში კარფურის პირველი ფილიალი 2012 წელს თბილისი მოლში გაიხსნა. ვიკისაწყობში არის გვერდი თემაზე: კარფური კარფური საქართველო დაარქივებული 2016-04-07 საიტზე Wayback Machine. ოფიციალური მაღაზია დაარქივებული 2016-07-02 საიტზე Wayback Machine. ოფიციალური მობილური საიტი დაარქივებული 2011-06-18 საიტზე Wayback Machine. Yahoo! – კარფურის გვერდი ↑ 1.0 1.1 1.2 Annual Report 2015 (PDF). Carrefour Group. ციტირების თარიღი: 27 April 2016. ↑ "Legal Infos" Carrefour. Retrieved on 3 May 2012. "This site is published by Carrefour, a limited company (société anonyme) capitalised at €1,698,340,000, headquartered at 33, avenue Emile Zola, 92100 Boulogne Billancourt,[...]" ↑ Frankfurt Stock Exchange ↑ http://www.carrefour.com/content/history ↑ (ფრანგული) Hugues Joublin, L'aventure du premier hyper[მკვდარი ბმული], L'Expansion, 06/05/1993
ნურ ალ-ჰუსეინი

ნურ ალ-ჰუსეინი (არაბ. الملكة نور‎‎; დაიბადა ლიზა ნაჯიბ ჰალაბი; დ. 23 აგვისტო 1951, ვაშინგტონი, აშშ) — აშშ-ში დაბადებული იორდანიის ყოფილი დედოფალი, მეფე ჰუსეინის ქვრივი. იყო მისი მეოთხე მეუღლე და დედოფალი 1978 წლიდან და მის 1999 წელს გარდაცვალებამდე. დედოფალი ნური საერთაშორისო საჯარო მუშაკია, რომელიც მხარს უჭერს კულტურული ურთიერთგაგებისა და კონფლიქტების თავიდან აცილებას, ასევე მუშაობს ლტოლვილების, დაკარგული ადამიანების, სიღარიბის, კლიმატის ცვლილებისა და განიარაღების საკითხებზე. მისი სამშვიდობო მუშაობა ძირითადად კონცენტრირებულია ახლო აღმოსავლეთში, ბალკანეთში, ცენტრალურ და სამხრეთ-აღმოსავლეთ აზიაში, ლათინურ ამერიკასა და აფრიკაში. დედოფალი არის „უგზო-უკვლოდ დაკარგულთა საერთაშორისო კომისიის“ კომისართა საბჭოს ყველაზე ძველი წევრი. 2011 წლიდან „United World Colleges“-ის მოძრაობის პრეზიდენტი და ბირთვული იარაღის გავრცელების წანააღმდეგ კამპანიის „გლობალური ნული“-ს ადვოკატია. 2015 წელს, დედოფალმა ნურიმ ვუდრო ვილსონის ჯილდო მიიღო, მისი საჯარო სამსახურისთვის. ↑ "Queen Noor of Jordan receives Woodrow Wilson award at Princeton's 100th Alumni Day", NJ.com, 2015.
კამპუს-დუს-გოიტაკაზისი

კამპუს-დუს-გოიტაკაზისი (პორტ. Campos dos Goytacazes) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 14 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კამპუს-დუს-გოიტაკაზისის შემადგენლობაში. 2010 წლის მონაცემებით, მოსახლეობა 463 731 ადამიანს შეადგენდა, მოსახლეობის სიმჭიდროვე 115.16 კმ²-ზე. ფართობი 4 026 696 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კარდოზუ-მორეირა

კარდოზუ-მორეირა (პორტ. Cardoso Moreira) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 55 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კამპუს-დუს-გოიტაკაზისის შემადგენლობაში. 2010 წლის მონაცემებით, მოსახლეობა 37 543 ადამიანს შეადგენდა, მოსახლეობის სიმჭიდროვე 36.39 კმ²-ზე. ფართობი 1 031 562 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სან-ფიდელისი

სან-ფიდელისი (პორტ. São Fidélis) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 55 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კამპუს-დუს-გოიტაკაზისის შემადგენლობაში. 2010 წლის მონაცემებით, მოსახლეობა 37 543 ადამიანს შეადგენდა, მოსახლეობის სიმჭიდროვე 36.39 კმ²-ზე. ფართობი 1 031 562 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სან-ფრანსისკუ-დი-იტაბაპუანა

სან-ფრანსისკუ-დი-იტაბაპუანა (პორტ. São Francisco de Itabapoana) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 4 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კამპუს-დუს-გოიტაკაზისის შემადგენლობაში. 2010 წლის მონაცემებით, მოსახლეობა 41 354 ადამიანს შეადგენდა, მოსახლეობის სიმჭიდროვე 36.84 კმ²-ზე. ფართობი 1 122 438 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სან-ჟუან-და-ბარა

სან-ჟუან-და-ბარა (პორტ. São João da Barra) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან - მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ კამპუს-დუს-გოიტაკაზისის შემადგენლობაში. 2010 წლის მონაცემებით, მოსახლეობა 32 747 ადამიანს შეადგენდა, მოსახლეობის სიმჭიდროვე 71.96 კმ²-ზე. ფართობი 455 044 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კარაპებუსი

კარაპებუსი (პორტ. Carapebus) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 15 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მაკაეს შემადგენლობაში. 2010 წლის მონაცემებით, მოსახლეობა 13 359 ადამიანს შეადგენდა, მოსახლეობის სიმჭიდროვე 43.36 კმ²-ზე. ფართობი 308 130 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კონსეისან-დი-მაკაბუ

კონსეისან-დი-მაკაბუ (პორტ. Conceição de Macabu) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 39 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მაკაეს შემადგენლობაში. 2010 წლის მონაცემებით, მოსახლეობა 21 211 ადამიანს შეადგენდა, მოსახლეობის სიმჭიდროვე 61.08 კმ²-ზე. ფართობი 347 272 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
მაკაე

მაკაე (პორტ. Macaé) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 2 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მაკაეს შემადგენლობაში. 2010 წლის მონაცემებით, მოსახლეობა 206 728 ადამიანს შეადგენდა, მოსახლეობის სიმჭიდროვე 169.89 კმ²-ზე. ფართობი 1 216 846 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კისამანი

კისამანი (პორტ. Quissamã) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 20 მეტრზე. მიეკუთვნება რიო-დე-ჟანეიროს შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ მაკაეს შემადგენლობაში. 2010 წლის მონაცემებით, მოსახლეობა 20 242 ადამიანს შეადგენდა, მოსახლეობის სიმჭიდროვე 28.4 კმ²-ზე. ფართობი 712 867 კმ²-ია. რიო-დე-ჟანეიროს შტატი ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
კრეატინფოსფორმჟავა

კრეატინფოსფორმჟავა, კრეატინფოსფატი, ფოსფოკრეატინი — კრეატინის ფოსფორილების პროდუქტი. მდიდარია ენერგიით, რომელიც კუნთის შეკუმშვის ერთ-ერთი წყაროა. ენერგია გამოიყოფა ადვილად შექცევადი რეაქციის შედეგად: კრეატინფოსფორმჟავა+ადფ→კრეატინი+ატფ. რეაქცია კატალიზდება კრეატინკინაზით. ქსოვილებში ატფ-ის შემცირების დროს კრეატინფოსფორმჟავა იშლება, ხოლო გადიდებისას ხდება მისი სინთეზი. ამგვარად კრეატინფოსფორმჟავა წყაროა ენერგიით მდიდარი ფოსფატისა, რომელიც ატფ-ის შექმნაზე იხარჯება. ქსოვილებში კრეატინფოსფორმჟავა იშლება არაორგანულ ფოსფატად და კრეატინინად, რომელიც შარდთან ერთად გამოიყოფა. ქართული საბჭოთა ენციკლოპედია, ტ. 6, თბ., 1983. — გვ. 20-21. Human Metabolome Database at the University of Alberta (ინგლისური)